stanford-oval/wikipedia huggingface dataset:
Marriott World Trade Center

| Marriott World Trade Center   Three World Trade Center   3 World Trade Center> Vista International |
| --- | --- |
 Marriott World Trade Center (valkoinen rakennus) ja World Trade Centerin kaksoistornit taustalla.
Osoite:  Liberty at West Streets
Sijainti:   Lower Manhattan, New York, Yhdysvallat
Rakennustyyppi:  hotelli
Valmistumisvuosi:  1981
Purkuvuosi:  lokakuu 2001
Suunnittelija:  Skidmore, Owings and Merrill
Omistaja:  Port Authority of New York and New Jersey
Runkorakenne:  teräs
Korkeus:  73,76 metriä
Kerrosluku:  24 (22 maan päällä)
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Marriott World Trade Center (Three World Trade Center, 3 World Trade Center, lyhenne 3 WTC) oli Lower Manhattanilla, New Yorkissa sijainnut hotelli, joka oli osa New Yorkin alkuperäistä World Trade Centerin rakennuskompleksia. Rakennuksessa oli 22 maanpäällistä kerrosta ja 825 hotellihuonetta. Hotelli avattiin vuonna 1981 nimellä Vista International. Vuonna 1995 Hilton International myi hotellin Marriott International -hotelliketjulle, ja hotellin uudeksi nimeksi tuli Marriott World Trade Center. Hotellirakennus tuhoutui lähes täysin syyskuun 11. päivän iskuissa vuonna 2001 World Trade Centerin kaksoistornien romahdettua. Rakennuksen jäänteet purettiin lokakuussa 2001.
Rakennus

Vista International oli ensimmäinen hotelli Lower Manhattanilla sitten vuoden 1836. Rakennuksen suunnittelijana toimi arkkitehtitoimisto Skidmore, Owings and Merrill ja alkuperäisenä omistajana Port Authority of New York and New Jersey.
Hotelli sijaitsi World Trade Centerin kaksoistornien välissä Liberty Street- ja West Street -katujen varrella. Hotellihuoneiden ja neuvottelutilojen lisäksi rakennuksessa toimi ravintoloita ja kahviloita. Rakennuksesta oli suora yhteys World Financial Centeriin ja World Trade Centerin kaksoistorneihin.
Terrori-iskut > Vuoden 1993 autopommi

26. helmikuuta 1993 terroristien räjäyttämä autopommi World Trade Centerin maanalaisissa kerroksissa miltei aiheutti hotellirakennuksen sortumisen. Pommi vaurioitti pahoin hotellin alapuolella olleita maanalaisia kerroksia. Rakennus pysyi kuitenkin ehjänä.
Terrori-iskut > Syyskuun 11. päivän iskut

11. syyskuuta 2001 19 kaappaajaa otti haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Marriott World Trade Center vaurioitui pahoin kaksoistornien sortumisessa. Rakennus purettiin lokakuussa samana vuonna.
Iskujen aikana hotellirakennus toimi pakotienä monille kaksoistornien työntekijöille. Hotellissa kuolleiden määrästä ei ole tarkkaa tietoa; silminnäkijöiden arvioiden mukaan hotellissa olisi kuollut 50 ihmistä. Kuolleista suurin osa oli palomiehiä.
Perintö

Muutaman päivän jälkeen iskuista World Trade Centerin raunioista löydettiin Marriott-hotelliketjun lippu, joka oli liehunut hotellirakennuksen edessä. Lippu kuljetettiin Bethesdaan, Marylandiin Marriott-yhtiön pääkonttoriin, jossa sitä pidettiin rakennuksen aulassa muistona iskuissa kuolleille yhtiön työntekijöille. Elokuussa 2011 lippu siirrettiin New Yorkiin, jossa se on tarkoitus laittaa näytteille Syyskuun iskujen muistomuseoon.
Uusi Three World Trade Center avattiin 11. kesäkuuta 2018.
Aiheesta muualla

Hotellin sivu ennen iskuja Internet-arkistossa (englanniksi)
Marriott World Trade Center Survivors - iskun uhreille omistettu sivusto (englanniksi)
World Trade Center New York
| --- | --- |
Alkuperäinen (1970–2001):  One World Trade Center (Pohjoistorni) • Two World Trade Center (Etelätorni) • Marriott World Trade Center • Four World Trade Center • Five World Trade Center • Six World Trade Center • Seven World Trade Center • The Mall at the World Trade Center • Windows on the World • Top of the World Trade Center Observatories
Uusi (2001–):  One World Trade Center (Freedom Tower) • Two World Trade Center • Three World Trade Center • Four World Trade Center • Five World Trade Center • Seven World Trade Center • National September 11 Memorial & Museum
Henkilöitä:  Austin Joseph Tobin • Minoru Yamasaki • Larry Silverstein • Daniel Libeskind • David Childs • Norman Foster • Richard Rogers • Fumihiko Maki
Terrori-iskut:  World Trade Centerin pommi-isku 1993 • Syyskuun 11. päivän iskut
Aiheeseen liittyvää:  World Trade Centerin alue • Lower Manhattan • International Freedom Center • USS New York (LPD-21) • Lower Manhattan Development Corporation • Port Authority of New York and New Jersey • The Sphere
Rakennus Austin J. Tobin Plaza -aukiolta nähtynä.
Rakennus syyskuun 11. päivän iskujen jälkeen.
Mallorcanseisoja

| Mallorcanseisoja |
| --- | --- |

Avaintiedot
Alkuperämaa:   Baleaarit,  Espanja
Määrä:  Suomessa ei yhtään, Baleaareilla 248
Rodun syntyaika:  1300-luku
Alkuperäinen käyttö:  suurriistan metsästys
Nykyinen käyttö:  kanakoira
Muita nimityksiä:  Ca Mè, Ca Mè Mallorquí
FCI-luokitus:  ei, mutta loogisin olisi 7
Ulkonäkö
Paino:  uros 20,5 kg, narttu 17,5 kg
Säkäkorkeus:  uros 55 cm, narttu 50 cm
Väritys:  musta, valko-musta mustin täplin, ruskea, valko-ruskea ruskein täplin, valko-oranssi oranssein täplin, valko-keltainen keltaisin täplin ja tricolor
Mallorcanseisoja (ca mè) on espanjalainen koirarotu, joka on kotoisin Baleaareilta. Vuonna 2007 Baleaarien populaation koko oli 248 yksilöä, joista uroksia 113 ja narttuja 135. Koirien jo ennestään pieni lukumäärä on yhä laskemassa.
Ulkomuoto

Mallorcanseisoja on maatiaismainen kanakoira, joka ei ole kooltaan kovin iso. Sen pää ei ole kovin suuri suhteessa runkoon. Kuono on hieman kalloa lyhyempi ja silmien välissä kulkee uurteet. Kirsu on leveä ja paksu, ja sen väri vaihtelee karvapeitteen värityksen mukaan. Ylähuulet ovat paksut ja riippuvat, kun taas alahuulet ovat tiiviit ja peittyvät ylähuulten alle. Korvat ovat keskikokoiset, leveät, riippuvat, korkealle kiinnittyneet ja kärjistään pyöristyneet.
Niska on lyhyt ja paksu, ja joillain yksilöillä on löysä kaulanahka. Runko on sopusuhtainen, rintakehä syvä ja leveä ja kylkiluut kaareutuneet. Lantio on viisto ja raajat paksut ja lihaksikkaat. Käpälät ovat lyhyet, leveät ja soikionmuotoiset ja kynnet vahvat. Häntä on melko lyhyt, alhaalla kannettu ja selvästi hännänpäätä kohti kapeneva. Urosten keskimääräinen säkäkorkeus on n. 55 cm ja paino n. 20,5 kg, nartuilla vastaavat mitat ovat n. 50 cm ja 17,5 kg.
Iho on tiheä eikä siinä tule olla ryppyjä löysää kaulanahkaa lukuun ottamatta. Karvapeite on lyhyt, sileä, paksu ja erittäin tiheä. Väritys voi olla musta, ruskea, valkoinen mustin merkein, valkoinen ruskein merkein, valkoinen oranssein merkein, valkoinen sitruunankeltaisin merkein tai kolmivärinen (tricolor). Kaksivärisillä koirilla esiintyy valkoisella alueella toisen värin sävyistä täplitystä: esimerkiksi valko-mustalla koiralla on musta ja valko-oranssilla oranssi täplitys. Kolmivärisen koiran pääväritys voi olla joko valko-musta, valko-ruskea, valko-oranssi tai valko-keltainen, jossa on ruosteenruskeat (tan) merkit.
Luonne ja käyttäytyminen

Rotu on hillitty, jalo, säyseä, tottelevainen, lempeä ja ystävällinen. Se on yllättävän kestävä suurriistan metsästäjä, joka sopii tasaiseen ja tiheään maastoon. Se etenee työssään kuitenkin erittäin hitaasti ja pysyttelee kaiken aikaa lähellä omistajaansa. Sille on metsästäessä ominaista nostaa kuononsa puolipystyyn samaan tapaan kuin laiduntavat lampaat, ja siitä juontuukin alkuperäisen nimen lammasta tarkoittava sana mè. Mallorcanseisoja saavuttaa sukukypsyyden 18 kuukauden iässä ja jalostukseen käytettävät nartut pennutetaan ensimmäisen kerran n. 2-vuotiaina.
Alkuperä

Kuten monista muistakin koiraroduista, myös mallorcanseisojan ominaisuuksista on paljon mainintoja historiallisessa kirjallisuudessa - aina 14. vuosisadalta nykyaikaan asti. Kaikki rodun historiaa tutkineet ovat samaa mieltä siitä, että rotu polveutuu navarralaisesta seisojasta joka levisi myöhemmin koko Iberian niemimaalle ja Baleaarien saaristoon, millä todennäköisesti viitataan joko navarranseisojaan tai sen esi-isiin. Tämä navarralainen koira sekoittui jonkin verran eri alueiden paikallisten koirien kanssa ja sopeutui metsästystaidoiltaan kunkin alueen vaatimusten mukaiseksi. Baleaareille päätyneitä navarranseisojia arvellaan risteytyn ibizanpodencon kanssa ketteryyden ja kevyemmän rakenteen saavuttamiseksi, mistä mallorcanseisojan uskotaan saaneen alkunsa.
Rotu oli Baleaareilla alun perin hyvin yleinen ja laajalle levinnyt, mutta 1900-luvulla sen määrä alkoi laskea ja se risteytyi muiden rotujen kuten pointterin kanssa, mikä vaikutti sen ulkomuotoon ja luonteeseen. Vuonna 1996 kasvattajat ja mallorcanseisojia omistavat metsästäjät perustetivat ensimmäisen rotujärjestön Club del Ca Mè Mallorquí. Sen perustamisesta lähtien rodunedustajia on rekisteröity ja on järjestetty niiden ulkomuotoa ja käyttöominaisuuksia arvioivia tapahtumia. Tämän ansiosta alkuperäiset ominaisuudet on saatu palautettua rotuun ja populaatio on elpynyt n. 200 yksilöön.
Rotumääritelmä julkaistiin Baleaarien hallituksen virallisessa raportissa 28. joulukuuta 2002 ja rotujärjestö piti huolen kantakirjojen ylläpitämisestä. 10. maaliskuuta 2004 Maatalous-, kalastus- ja elintarvikeministeriö tunnusti rodun virallisesti.
Aiheesta muualla

Ca mé mallorquí – Govern de les Illes Balears (Arkistoitu – Internet Archive)
Associació de caçadors i criadors del ca mè mallorquí
Ca mé – Patronat per a la Recuperació de les Races Autòctones de les Illes Balears
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ca:Ca mè
Käännös suomeksi
Maurice Paléologue

Maurice Paléologue vuonna 1914.
Maurice Georges Paléologue (13. tammikuuta 1859 Pariisi – 18. marraskuuta 1944 Pariisi) oli ranskalainen diplomaatti, historioitsija ja esseisti.
Paléologuen isä Alexandru Paleologu oli Romanian Valakiasta kotoisin ollut vallankumouksellinen, joka oli paennut Ranskaan yritettyään salamurhata Valakian hospodarin (prinssi) Gheorghe Bibescun (1843–1848) vuoden 1848 Valakian vallankumouksen aikana. Alexandru oli yksi kolmesta Văcărescu-pajarisukuun kuuluneen Elisabeta Văcărescun aviottomasta lapsesta. Elisabetan äiti Zoe Văcărescu adoptoi tyttärensä lapset ja antoi heille kreikkalaisen tyttönimensä Paleologu. Ranskan kielessä tämä sukunimi muuttui muotoon Paléologue. Suvulla ei luultavasti ollut yhteyksiä Bysanttia hallinneeseen Palaiologos-hallitsijasukuun, vaikka jotkut Alexandrun esi-isät niin väittivät 1600-luvun lopulla.
Paléologue opiskeli oikeustiedettä, ja valmistuttuaan hän meni vuonna 1880 Ranskan ulkoministeriön palvelukseen. Hän oli lähetystösihteerinä Marokossa Tangerissa, sen jälkeen Pekingissä ja myöhemmin Italiassa. Hän oli Ranskan suurlähettiläänä Bulgariassa 1907–1912 ja Venäjällä 1914–1917. Tämän jälkeen hän toimi ulkoministeriön pääsihteerinä Alexandre Millerandin hallituksessa vuonna 1920.
Paléologue oli Ranskan Pietarin-lähettiläs vuonna 1914, jolloin Ranskan presidentti Raymond Poincaré vieraili Pietarissa juuri ennen maailmansodan syttymistä. Paléologue  kirjoitti vierailusta päiväkirjaansa, ja se oli yksi hänen uransa kohokohtia. Diplomaatinuransa ohella Paléologue oli myös historioitsija, esseisti ja romaanikirjailija. Hän kirjoitti säännöllisesti Revue des Deux Mondes -nimiseen kirjalliseen aikauslehteen. Hän kirjoitti useita teoksia Venäjän historiasta, ja myös hänen suurlähettiläskaudellaan Venäjällä 1914–1917 pitämänsä päiväkirjat on julkaistu (La Russie des tsars pendant la Grande Guerre, 1923).
Paléologue valittiin Ranskan akatemian jäseneksi vuonna 1928. Hän kuoli Pariisissa marraskuussa 1944 muutama kuukausi sen jälkeen kun kaupunki oli vapautunut saksalaismiehityksestä.
Teokset

L’Art chinois (1887)
Vauvenargues (1890)
Alfred de Vigny (1891)
Profils de femmes (1895)
Le Cilice (1901)
Rome, notes d’histoire et d’art (1902)
La Cravache (1904)
Le Point d’honneur (1907)
Dante, essai sur son caractère et son génie (1909)
La Russie des tsars pendant la Grande Guerre (1921-1923)
Le Roman tragique de l’empereur Alexandre II (1923), ilmestynyt suomeksi nimellä Keisari Aleksanteri II:n surullinen tarina ; ranskasta suom. Aarne Anttila. Gummerus 1924
Les Entretiens de l’impératrice Eugénie (1928)
Alexandra Feodorowna, impératrice de Russie (1932)
Un prélude à l’invasion de la Belgique. Le Plan Schlieffen, 1904 (1932)
Guillaume II et Nicolas II (1935)
Alexandre Ier, un tsar énigmatique (1937), ilmestynyt suomeksi nimellä Aleksanteri I : ongelmallinen tsaari ; suom. J. J. Mikkola. WSOY 1938, 2. painos 1939
Les Précurseurs de Lénine (1938)
Élisabeth, impératrice d’Autriche. L’hérédité sinistre des Wittelsbach (1939)
L'Écroulement du tsarisme (1939)
Aux portes du jugement dernier. Élisabeth-Féodorowna, grande-duchesse de Russie (1940)
Au quai d’Orsay à la veille de la tourmente. Journal, 1913—1914 (1947)
Journal de l’affaire Dreyfus, 1894–1899, l’affaire Dreyfus et le Quai d’Orsay (1955)
Le crépuscule des tsars, Journal de Maurice Paléologue lorsqu’il était ambassadeur de France en Russie de 1914 à 1917. Mercure de France, 2007, Introduction de Nicolas Mietton.
Aiheesta muualla

Vapaasti ladattavia Maurice Paléologuen e-kirjoja Projekti Lönnrotilta
Maurice Paléologuen päiväkirja suurlähettiläsajaltaan Venäjällä 1914–1917 englanninkielisenä käännöksenä (AlexanderPalace.org)
Maurice Paléologuen teoksia Internet Archivessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maurice Paléologue
Käännös suomeksi
Menedemos

Menedemos (m.kreik. Μενέδημος) on antiikin kreikkalainen nimi, joka voi viitata seuraaviin henkilöihin:
Menedemos Eretrialainen (n. 350-278/275 eaa.), filosofi, eretrialaisen koulukunnan perustaja
Menedemos Pyrrhalainen (n. 350 eaa.), akatemialainen filosofi
Menedemos (300-luku eaa.), Aleksanteri Suuren kenraali
Menedemos (200-luku eaa.), kyynikkofilosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Menedemos”, voi hakea sivunnimihaulla, laajalla sivunnimihaulla tai tekstihaulla.
Melanchoboy 1998

| Melanchoboy 1998 Redzed |
| --- | --- | --- |

Studioalbumin tiedot
 Julkaistu: 2017
 Formaatti: Digitaali
 Tyylilaji: Alternative
 Kesto: 23.57
Redzedin muut julkaisut
| When I Was Paranoid 2016 | Melanchoboy 1998 2017 | Ecstasy 2017 |
Melanchoboy 1998 (tyyliteltynä MELANCHOBOY 1998) on tsekkiläisen rap-artisti Redzedin neljäs albumi. Se on julkaistu Redzedin Youtube-kanavalla ja SoundCloud-musiikin suoratoistopalvelussa.
Levystä on julkaistu EP-versio nimellä Melanchoboy (1998) suurissa musiikin suoratoistopalveluissa.
Kappaleet

Watched you sleep - 3.05
Smoking a cigarette in a dark alley - 2.20
Kill a motherfucker - 1.58
Trunk$haker - 1.59
Smutney sonk - 2.19
Doctor shred - 2.04
Gaijin 外国人 - 2.04
Down the ground - 2.55
So quiet - 1.50
Chevy dream - 3.18
Melanchoboy (1998)

| Melanchoboy (1998) REDZED |
| --- | --- | --- |

EP-levyn tiedot
 Julkaistu: 2017
 Tyylilaji: Alternative
 Kesto: 14.36
 Levy-yhtiö: Believe Distribution
Redzedin muut julkaisut
| MELANCHOBOY 1998 2017 | Melanchoboy (1998) 2017 | ECSTASY 2017 |
Melanchoboy (1998) on tšekkiläisen rap-artisti Redzedin ensimmäinen EP. Se on julkaistu Redzedin Youtube-kanavalla, sekä suurissa musiikin suoratoistopalvelussa.
Kappaleet

Watched you sleep - 3.05
Smoking a cigarette in a dark alley - 2.20
Smutney sonk - 2.19
Gaijin - 2.04
Down the ground - 2.55
So quiet - 1.50
Marsin ikävä ja muita kertomuksia

| Marsin ikävä ja muita kertomuksia |
| --- | --- |

Kirjailija:  M. G. Soikkeli
Kieli:  suomi
Genre:  tieteiskirjallisuus
Kustantaja:  Turbator
Julkaistu:  2007
Ulkoasu:  nidottu
Sivumäärä:  221
ISBN:  978-952-5666-07-6
Löydä lisää kirjojaKirjallisuuden teemasivulta
Marsin ikävä ja muita kertomuksia on M. G. Soikkelin vuonna 2007 ilmestynyt tieteisnovellikokoelma. Teoksen julkaisi Turbator. Niminovellia lukuun ottamatta kaikki novellit on julkaistu aiemmin kotimaisissa FinnZine ja Spin-scifi-lehdissä.
Toni Lehtinen arvioi kokoelman Turun Sanomissa. Hän käy läpi kaikki novellit ja viimeiseksi ennen julkaisemattoman niminovellin, jossa hän havaitsee kaikuja Capricorn yksi -elokuvasta. Hän kiittää Soikkelia erinomaisesta, tosin paikoin kliinisestä, suomen kielestä, jollaista hän ei genren monilla kirjoittajilla tapaa.
Novellit

Gallen-Kallela -koodi
Vanhan maailman vakoojat
Auschwitz on-line
Kolme miestä kiinalaisessa
Marsin ikävä
Aiheesta muualla

Karhu, Tuomo: Tutkijan tie vei Marsiin Turun Sanomat 22.5.2007.
Leinonen, Anne: Saapumisia ja lähtöjä – Haastattelussa M. G. Soikkeli Kosmoskynä 4/2002.
Sisättö, Vesa: Vitamiiniruiskeita aivoihin Helsingin Sanomat 24.8.2007.
Jerrman, Toni: Marsin ikävä ja muita kertomuksia Tähtivaeltaja 4/2007.
Rautiainen, Petri: Mahdollisten maailmojen kriittinen löytöretkeilijä[vanhentunut linkki] Turun Ylioppilaslehti 14.12.2007.
Menen Hotel

| Menen Hotel |
| --- | --- |

Koordinaatit:  00°32′35″S, 166°57′02″E
Rakennustyyppi:  liikerakennus
Valmistumisvuosi:  1969
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Menen Hotel on toinen Naurun hotelleista. Se sijaitsee Menengissä Naurun kaakkoisosassa.
Palvelut

Hotellissa on 101 yöpymiseen tarkoitettua huonetta. Rakennuksessa on myös baari ja kaksi ravintolaa. Hotellin asiakkaille on käytössä myös nettikahvila.
Megalochóri (Méthana)

| Megalochóri Μεγαλοχώρι |
| --- | --- |
 Megalochórin kylä.
 Megalochóri
 Koordinaatit: 37°35′33″N, 23°21′22″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Troizinía-Méthana
Hallinto:  
 – Asutustyyppi:  kylä
 – Kallikrates-koodi:  5208020401
Väkiluku (2011):  115
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Megalochóri (kreik. Μεγαλοχώρι; transl. myös Megalohóri) on Kreikan kylä, joka sijaitsee Méthanan niemellä. Se kuuluu hallinnollisesti Troizinía-Méthanan kuntaan, Saarten alueyksikköön ja Attikan alueeseen. Kylän väkiluku on 115 (vuonna 2011).
Megalochórin kylä antiikin Methanan kaupungin akropoliilta nähtynä.
Megalochórin kylä, suomeksi ”Suuri kylä”, sijaitsee Méthanan länsiosassa noin kilometrin sisämaahan niemen länsirannikosta ja noin viisi kilometriä länsiluoteeseen Méthanan kylästä. Se on rakennettu Chelóna-, Panagíta- ja Tsoúka-kraattereiden rinteeseen. Antiikin aikana nykyisen kylän lähellä sijaitsi Methanan kaupunkivaltion kaupunkikeskus ja akropolis eli linnavuori. Nykyinen kylä on syntynyt noin vuonna 1830.
Megalochóri muodostaa myös laajemman kyläyhdyskunnan (Τοπική Κοινότητα Μεγαλοχωρίου, Topikí Koinótita Megalochoríou), johon kuuluvat varsinaisen Megalochórin kylän lisäksi kylät Kaiméni Chóra, Megálo Potámi ja Vathý. Koko yhdyskunnan väkiluku on 290. Se kuului aiemmin Méthanan kuntaan ja vuodesta 2011 lähtien Troizinía-Méthanan kunnan Méthanan kunnallisyksikköön.
Aiheesta muualla

Kuvia tai muita tiedostoja aiheesta Megalochóri Wikimedia Commonsissa
Menelik

Menelik (I), Menilek (I) tai Daavid II oli Etiopian myyttinen kuningas ja salomonilaisen dynastian kantaisä.
Kebra Negast

Menelikistä kerrotaan koptiksi kirjoitetussa ja sitten arabiaksi ja edelleen 1300-luvulla ge'eziksi käännetyssä etiopialaisessa Kebra Negastissa. Itse tarina kuninkaiden periytymisestä Salomonista on kuitenkin satoja vuosia vanhempi, ainakin 800-luvun lopusta. Kebra Negastin mukaan Menelik oli kuningas Salomonin ja Etelän kuningattaren, Makedan, poika. Etelän kuningatar yhdistetään Saban kuningattareen. Kertomuksessa Menelikistä käytetään nimeä Bayna-Lehkem (arabian Ibn al-Ḥakîm ”viisaan miehen poika”).
Kuultuaan kuningas Salomonin viisaudesta Makeda haluaa mennä Jerusalemiin tapaamaan häntä. Makeda asui Salomonin luona useita kuukausia, kunnes tultuaan raskaaksi päätti palata kotiinsa. Salomon antoi hänelle isyytensä merkiksi sormuksen mukaan. Kotona kuningatar synnytti pojan, Menelikin.
Vartuttuaan aikuiseksi Menelik halusi mennä tapaamaan isäänsä. Äiti antoi Menelikille sormuksen matkaan. Jerusalemissa kaikki kuitenkin tunnistivat hänen yhdennäköisyytensä isäänsä. Isä syleili poikaa heti tämän nähtyään eikä pojan tarvinnut todistella sukulaisuuttaan. Isä halusi pojan jäävän kanssaan Jerusalemiin, mutta jonkin ajan päästä poika halusi takaisin äitinsä luokse omaan maahansa. Menelek totesi, että Salomon poika Rehoboam perisi Israelin valtaistuimen, eikä hänen kannata jäädä Jerusalmiin, joten hän pyysi päästä palamaan kotiin. Kuningas päätti, että kaikkien aristokraattien vanhimpien poikien pitää lähteä Menelikin kanssa. Menelikin tuli perustaa juutalainen valtion Etiopiaan.
Kuningatar oli pyytänyt kirjeessä Salomonilta palaa liitonarkin päällisestä talismaaniksi.  Salomon suistui pyyntöön, mutta Menelik ja hänen seuralaisensa päättivät varastaa liitonarkin ja viedä sen mukanaan Etiopiaan. He korvasivat liitonarkin kopiolla, eikä varkautta ei huomattu, ennen kuin Menelik seurueineen oli saanut jo hyvän etumatkan. Salomon lähti miehineen perään, mutta joutui palaamaan tyhjin käsin takaisin.
Menelik palasi Etiopiaan liitonarkin kanssa ja kansa riemuitsi. Makeda luovutti vallan pojalleen, josta tuli kuningas Daavid II isoisänsä Daavidin mukaan. Menelik perusti Israelin valtion mukaisen valtion. Liitonarkin avulla Menelik taisteli voittoisasti vihollisiaan vastaan. Perinnetiedon mukaan Menelikin jälkeläiset hallitsivat Etiopiaa aina 900-luvulle asti, kunnes Zagwe-dynastia otti vallan, ja edelleen 1200-luvulta 1900-luvulle. Kertomus esittää Etiopian keisarit Salomonin jälkeläisinä eli Jeesuksen sukulaisina.
Martha Stewart

| Martha Stewart |
| --- | --- |
 Martha Stewart vuonna 2006.
Henkilötiedot
Koko nimi:  Martha Stewart (aik. Martha Helen Kostyra)
Syntynyt: 3. elokuuta 1941 (ikä 83) Jersey City, New Jersey
Kansalaisuus:  Yhdysvallat
Ammatti:  liikenainen, kirjailija ja toimittaja
Kirjailija
 Nimikirjoitus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Martha Stewart (aik. Martha Helen Kostyra, s. 3. elokuuta 1941 Jersey City, New Jersey) on yhdysvaltalainen liikenainen, kirjailija, toimittaja, entinen malli ja kotirouvien asioiden puolestapuhuja.
Puolalaissukuinen Stewart on saavuttanut merkittävän aseman Amerikan kustannusmarkkinoilla, niin lukuisten kirjojen ja artikkelien kirjoittajana kuin oman kodinhoitoon keskittyvän aikakauslehden toimittajana. Stewartin omaisuuden arvo on lähes miljardi dollaria. Hän on juontanut kahta suosittua televisio-ohjelmaa ja ollut Kmartin mainoksellisena puhenaisena. Hän istui viisi kuukautta vankilassa saatuaan tuomion talousrikoksista vuonna 2004.
Aiheesta muualla

Kuvia tai muita tiedostoja aiheesta Martha Stewart Wikimedia Commonsissa
Marsimalompolo

| Marsimalompolo |
| --- | --- |
Valtiot:  Suomi
Paikkakunta:  Ylitornio
Koordinaatit:  66°29′44″N, 24°23′13″E
Vesistöalue ja valuma-alueen tietoja
Laskujoki:  Tengeliönjoki 
Järvinumero:  67.931.1.003
Mittaustietoja
Pinnankorkeus:  76 m  
Rantaviiva:  1,293 km  
Pinta-ala:  8,906 ha  
Saaria:  ei saaria 
 fiMarsimalompolo 
Marsimalompolo  on Lapissa Ylitorniolla Pessalompolon kylän lähellä sijaitseva järvi.
Maantietoa

Järven pinta-ala on 8,9 hehtaaria, se on 500 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,3 kilometriä.